Document ID: 31999R0866

Komisijas Regula (EK) Nr. 866/1999
(1999. gada 26. aprīlis)
par jaunu piedevu un jaunu piedevu izmantošanas veidu atļaušanu barībā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 23. novembra Direktīvu 70/524/EEK par barības piedevām [1], kurā jaunākie grozījumi izdarīti ar Direktīvu 1999/20/EK [2], un jo īpaši tās 3. un 9.j pantu,
(1) tā kā Direktīvā 70/524/EEK paredzēts, ka jaunas piedevas vai piedevu izmantošanas veidus var atļaut, ņemot vērā jaunākās zinātnes un tehnikas atziņas;
(2) tā kā ar Padomes 1993. gada 14. decembra Direktīvu 93/113/EK par fermentu, mikroorganismu un to preparātu tirdzniecību un izmantošanu dzīvnieku barībā [3], kurā jaunākie grozījumi izdarīti ar Direktīvu 97/40/EK [4], atkāpjoties no Direktīvas 70/524/EEK, atļauts dalībvalstīm pagaidām izmantot un tirgot fermentus, mikroorganismus un to preparātus;
(3) tā kā saskaņā ar Direktīvas 93/113/EK 3. pantu iesniegto dalībvalstu dokumentu izpēte norāda, ka pagaidām var atļaut zināmu skaitu fermentu un mikroorganismu preparātu;
(4) tā kā Dzīvnieku ēdināšanas zinātniskā komiteja ir sniegusi labvēlīgu atzinumu par šo preparātu nekaitīgumu;
(5) tā kā šajā direktīvā paredzētie pasākumi saskan ar Barības pastāvīgās komitejas atzinumu,
IR PIEŅĒMUSI ŠO REGULU.
1. pants
Šīs regulas I pielikumā uzskaitītos fermentu grupas preparātus saskaņā ar Direktīvu 70/524/EEK var atļaut izmantot par piedevām dzīvnieku barībā atbilstīgi minētā pielikuma nosacījumiem.
2. pants
Šīs regulas II pielikumā uzskaitītos mikroorganismu grupas preparātus saskaņā ar Direktīvu 70/524/EEK var atļaut izmantot par piedevām dzīvnieku barībā atbilstīgi minētā pielikuma nosacījumiem.
3. pants
Šī regula stājas spēkā 20. dienā pēc publicēšanas Eiropas Kopienu Oficiālajā Vēstnesī.
To piemēro no 1999. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 1999. gada 26. aprīlī

Labels: 0
3
17
6